පූජිත් ජයසුන්දර වෙත රාජ්‍ය බුද්ධි අංශය විසින් මෙම ප්‍රහාරය සම්බන්ධයෙන් ලිපි නිකුත් කර තිබූ බව සඳහන් කළද එම ලිපි කිසිවක මෙම ප්‍රහාරය නිශ්චිතව සිදුවන බව සඳහන්ව නොතිබූ බවයි ජනාධිපති නීතීඥ අනූජ ප්‍රේමරත්න අධිකරණයට දැනුම් දුන්නේ.ජාතික තවුහිත් ජමාත් සංවිධානය සහ සහරාන් හෂීම් ඇතුලූ ඔහුගේ අනුගාමිකයින් එම ප්‍රහාරයට සූදානම් වන්නේද යන්න පිළිබඳව නිරීක්ෂණය කරමින් සිටින බව එම ලිපිවල සඳහන්ව තිබූ බවද ජනාධිපති නීතීඥවරයා අධිකරණය හමුවේ කරුණු දක්වමින් සඳහන් කළා.